АҞӘА, нанҳәа 10 - Sputnik. Белоруссиа Алхратә комиссиа хада ахантәаҩы Лидиа Ермошина илҳәеит заанаҵтәи адыррақәа рыла 80,23% бжьы иоуит атәыла ахада Александр Лукашенко ҳәа. Абри атәы аанацҳауеит РИА Новости.
"Лукашенко Александр Григори-иԥа изы рыбжьы рҭиит 4 миллионки 652 нызқьҩык. Уи иартәоит 80,23%", - лҳәеит лара абрифинг аҿы.
Абжьыҭара иалахәын 5 миллионки 790 нызқьык. Анеира иартәеит 84,23%.
Белоруссиа ахада иалхрақәа мҩаԥысит нанҳәа 9 рзы.
Белоруссиа Алхратә комиссиа хада ахантәаҩы Лидиа Ермошина адырра ҟалҵеит атәыла ахада Александр Лукашенко заанаҵтәи адыррақәа рыла абжьыҭараз аҳасабырбақәа ахьыҟаҵоу аҭыԥқәа зегьы рҿы аԥыжәара имоуп ҳәа.